MILL รับซื้อ 2 บริษัทย่อยจาก GEL จ่อขายที่ดินมูลค่า 1.31 พันลบ.
MILL เผยผู้ถือหุ้นไฟเขียวซื้อหุ้น “ซันเทคเมทัลส์” - “เวิลด์ ไวร์ โปรเซสซิ่ง” จาก GEL ซึ่งเป็นหนึ่งในผู้ถือหุ้นใหญ่ของ MILL คิดเป็นมูลค่ารวมราว 1.04 พันลบ. อีกทั้งเตรียมขายที่ดิน 180 ไร่ มูลค่า 1.31 พันลบ. ให้ GEL 
21 ก.ย. 2558

ผู้สื่อข่าวรายงานว่า บริษัท มิลล์คอน สตีล จำกัด (มหาชน) หรือ MILL ระบุว่า ที่ประชุมวิสามัญประจำปี ผู้ถือหุ้น ครั้งที่ 1/2558 เมื่อวันศุกร์ที่ 18 กันยายน 2557 มีมติดังต่อไปนี้ ผู้ถือหุ้นมีมติอนุมัติให้บริษัทเข้าทำการขายที่ดินของบริษัทจำนวนไม่เกิน 180ไร่ ในมูลค่า 1,314,000,000 บาท ให้กับ บริษัท เจนเนอรัล เอนจิเนียริ่ง จำกัด (มหาชน) หรือ GEL
 
อีกทั้ง ผู้ถือหุ้นมีมติอนุมัติให้บริษัทเข้าซื้อหุ้นสามัญทั้งหมดของบริษัท ซันเทคเมทัลส์ จำกัด (ซันเทค) จาก บริษัท เจนเนอรัล เอนจิเนียริ่ง จำกัด (มหาชน) คิดเป็นร้อยละ 99.99 ของจำนวนหุ้นสามัญทั้งหมดของซันเทค รวมเป็นมูลค่า 807,000,000 บาท
นอกจากนี้ผู้ถือหุ้นมีมติอนุมัติให้บริษัทเข้าซื้อหุ้นสามัญทั้งหมดของบริษัท เวิลด์ ไวร์ โปรเซสซิ่ง จำกัด (เวิลด์ไวร์) จาก บริษัท เจนเนอรัล เอนจิเนียริ่ง จำกัด (มหาชน) คิดเป็นร้อยละ 99.99 ของจำนวนหุ้นสามัญทั้งหมดของเวิลด์ไวร์ รวมเป็น มูลค่า 13,999 บาท และรับภาระหนี้ของเวิลด์ไวร์ที่มีอยู่กับ บริษัท เจนเนอรัล เอนจิเนียริ่ง จำกัด (มหาชน) จำนวนไม่เกิน 233,200,000 บาท รวมเป็นมูลค่าทั้งสิ้นไม่เกิน 233,213,999 บาท
อนึ่ง GEL เป็นผู้ถือหุ้นใหญ่อันดับที่ 2 ของ MILL ถือหุ้นอยู่จำนวน 480,344,788 หุ้น หรือคิดเป็น 15.42%
 
โครงสร้างผู้ถือหุ้นใหญ่อันดับ 1-5 ของ MILL เป็นดังนี้  (ภาพรวมข้อมูลผู้ถือหุ้น ณ วันที่ 17/08/2558)
ที่มา ตลท.